వెలగా వెంకటప్పయ్య
డాక్టర్‌ వెలగా వెంకటప్పయ్య 1932లో గుంటూరు జిల్లా తెనాలిలోని ఐతానగర్లో వెలగా నాగయ్య మరియు వెంకాయమ్మ దంపతులకు జన్మించాడు. ఆయనది ఓ సామాన్య రైతు కుటుంబం. ఉద్యోగ అన్వేషణలో భాగంగా లైబ్రరీస్‌ అథారిటీస్‌ వారి శాఖా గ్రంథాలయంలో ఓ చిరు ఉద్యోగిగా చేరి అంచలంచెలుగా ఎదిగారు. ఉస్మానియా విశ్వవిద్యాలయము నుంచి లైబ్రరీ సైన్సులో డిప్లొమా పొందారు. ఆంధ్ర విశ్వవిద్యాలయం వారు తెలుగులో బాలసాహిత్య వికాసం, ఆంధ్రప్రదేశ్‌లో బాలల గ్రంథాలయాల ప్రగతిపై ఆయన చేసిన పరిశోధనా కృషికి పీహెచ్‌డీ బహుకరించారు. వీరి సతీమణి నాగేంద్రమ్మ, సంతానం నలుగురు కుమారులు ఉన్నారు.ఇతడు తన 83వ యేట 2014, డిసెంబరు 29న గుండెనొప్పితో విజయవాడ లోని ఒక ప్రైవేటు ఆసుపత్రిలో మరణించాడు..
సిద్దప్ప వరకవి
సూఫీ బోధనల వెలుగులో ప్రజల కోసం కవిత్వం అల్లిన తత్త్వకవుల్లో సిద్దప్ప వరకవి ఒకరు.కుమ్మరి కులానికి చెందిన ఇతను ఏడవ తరగతి వరకూ ఉర్దూ మీడియంలో చదువుకున్నాడు.. వేమన్నను తాతగా, పొతులూరి వీరబ్రహ్మాన్ని తండ్రిగా, ఈశ్వరమ్మను అక్కగా, దూదేకుల సిద్దయ్యను అన్నగా, కాళిదాస అమరసింహులు ఆత్మబంధువులుగా వర్ణిస్తూ, వీరంతా మరణించిననూ బ్రతికియున్నవారేననీ, తాను వారి త్రోవలో సాగిపోతున్నాననీ స్పష్టపరిచాడు.సిద్దప్ప వరకవి మరణం తర్వాత ప్రజలు అతని విగ్రహ ప్రతిష్ఠ జరిపారు. కార్తీకపున్నమి రోజు అతని శిష్యులు, విగ్రహం సాక్షిగా గురుపూజోత్సవాన్ని జరుపుతారు.25 పుస్తకాలను వెలువరించారు. సిద్దప్ప వరకవి భక్తిమార్గంలో ఉంటూనే మూఢభక్తిని నిరసించాడు.